הולנד טיילור

הולנד וירג'יניה טיילור (באנגלית: Holland Virginia Taylor; נולדה ב-14 בינואר 1943) היא שחקנית ומחזאית אמריקאית. היא זכתה ב־1999 בפרס אמי לבידור בפריים טיים לשחקנית המשנה המצטיינת בסדרת דרמה על תפקידה כשופטת רוברטה קיטלסון ב"הפרקליטים" וקיבלה מועמדות נוספת בשנה שלאחר מכן. היא ידועה גם בתפקידה כאוולין הרפר בקומדיית המצבים, "שני גברים וחצי" (2003–2015), עליה קיבלה ארבע מועמדויות לפרס אמי לבידור בפריים טיים.

== ביוגרפיה ==
טיילור נולדה בשנת 1943 בפילדלפיה, פנסילבניה,<ref name="CheckingIn"></ref> לווירג'יניה (לבית דייוויס), ציירת, וסי טרייסי טיילור, עורך דין.<ref name="film"></ref><ref></ref> היא הצעירה מבין שלוש הבנות במשפחה; אחיותיה פטרישיה ופמלה, ובאמצעות פמלה היא דודתו של הבמאי בראד אנדרסון.<ref>[http://www.filmreference.com/film/9/Brad-Anderson.html Brad Anderson profile], filmreference.com; accessed June 12, 2016.</ref> היא למדה בתיכון קווייקרי בווסט צ'סטר, פנסילבניה. לאחר מכן למדה בחוג לדרמה בבנינגטון קולג'.<ref name="vindicator"></ref>היא סיימה את לימודיה בשנת 1964, לפני שעברה להתגורר בעיר ניו יורק כדי להיות שחקנית.<ref name="nytimes.com"></ref>

== קריירה ==
טיילור החלה את הקריירה בתיאטרון. במהלך שנות ה-60, ה-70 וה-80 הופיעה בהפקות רבות בברודוויי ובאוף ברודוויי. טיילור הופיעה במספר קומדיות מצבים וסרטי קולנוע, "בעקבות האוצר הרומנטי" (1984), "הג'ונגל מת מצחוק" (1997), "המופע של טרומן" (1998), ו"לא רק בלונדינית" (2001). 

בשנת 2000 הופיעה בסרט הטלוויזיה "בסחור המעלות" המבוסס על הרומן באותו שם מאת אתל לינה ווייט. הסרט שודר ברשת Freeform (אז נקרא הערוץ "Fox Family Channel").

בשנת 2013 היא כתבה והשתתפה בהצגת היחיד "אן", המבוססת על חייה יצירתה של אן ריצ'רדס. על תפקידה זה, הייתה מועמדת לפרס טוני בקטגוריית השחקנית הטובה ביותר בהצגה לשנת 2013.

בשנת 2020 שיחקה בסרט "ביל וטד שורפים ת'זמן" ביחד עם קיאנו ריבס, ושיחקה בקומדיה "חיה בסרט" לצדה של דרו ברימור. כמו כן בשנת 2020 היא זכתה לתשומת לב מחודשת ולשבחי הביקורת על תפקידה במיני סדרה "הוליווד" לצד דייוויד קורנסווט, ג'ק פיקינג, דילן מקדרמוט ופטי לופון, שעליה היא הייתה מועמדת לפרס אמי השמיני שלה.

בשנת 2021 החלה לגלם את סיביל ריצ'רדס בעונה השנייה של סדרת הדרמה "תוכנית הבוקר"; סדרת הדגל של שירות אפל TV פלוס, בה מככבים בין היתר ג'ניפר אניסטון, ריס וית'רספון וסטיב קארל.

בשנת 2023 שיחקה בסרט הקומדיה "גברת החידונים" מבית רשת הולו. 

== חיים אישיים ==
ב־30 בנובמבר 2015, בזמן שענתה על שאלה בנוגע לנישואין, בראיון רדיו ל־WNYC, טיילור חשפה שהיא מנהלת מערכת יחסים עם אישה צעירה יותר וכי רוב מערכות היחסים שלה היו עם נשים.<ref></ref> מאוחר יותר דווח כי בת זוגה היא השחקנית שרה פולסון, הצעירה ממנה ב־31 שנה.<ref></ref><ref></ref><ref></ref><ref></ref> במרץ 2016 אושרו היחסים בין טיילור ופולסון כאשר פולסון הצהירה במהלך ראיון כי הן יוצאות מאז תחילת 2015.<ref></ref> באוגוסט 2020, טיילור אמרה ל־LGBTQ & Podcast שהיא מזדהה כלסבית.<ref></ref>

=== אקטיביזם ===
באוקטובר 2023, טיילור, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות לסביות אמריקאיות
קטגוריה:שחקנים להט"בים אמריקאים
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקן משנה בדרמה
קטגוריה:בוגרות בנינגטון קולג'
קטגוריה:בוגרי בנינגטון קולג'
קטגוריה:אמריקאיות שנולדו ב-1943
קטגוריה:אמריקאים שנולדו ב-1943